Un director al Primăriei Târgu Mureș a fost agresat de un bărbat mascat, chiar în fața locuinței. Polițiștii au demarat o anchetă
Inspectoratul de Poliție Județean (IPJ) Mureș a anunțat marți, 11 martie, că a deschis un dosar penal pentru lovire sau alte violențe, după ce un bărbat a fost agresat în fața locuinței sale de către o persoană mascată. Primăria Târgu Mureș a precizat că victima este un director din cadrul instituției.